ຈີນບໍ່ໃຫ້ຄວາມສຳຄັນ ຕໍ່ການປະກາດທ່າທີ ທີ່ເຂັ້ມແຂງກວ່າເກົ່າ ຂອງສະຫະຣັດ ໃນເຣື່ອງການຄ້າ
ຂ່າວສຳຄັນອື່ນໆ: ພັກການເມືອງ ນິຍົມປັກກິ່ງ ໃນຮົງກົງ ຈະບໍ່ເຂົ້າຮ່ວມ ການເລືອກຕັ້ງພິເສດ; ທູດສະຫະຣັດ ກ່າວວ່າ ຄວາມສັມພັນ ດ້ານເສຖກິດກັບວຽດນາມ ຂ
ຈີນບໍ່ໄດ້ໃຫ້ຄວາມສຳຄັນ ໃດໆ ຕໍ່ການໃຫ້ຄຳໝັ້ນສັນຍາ ຂອງປະທານາ ທິບໍດີ ສະຫະຣັດທ່ານ BARACK OBAMA ທີ່ຈະເອົາທ່າທີຢ່າງເຂັ້ມແຂງຕໍ່ຈີນ ມະຫາອຳນາດທາງດ້ານເສຖກິດ ໃນເອເຊັຽ ກ່ຽວກັບເຣື່ອງການຄ້າ ແລະບັນຫາ ເຣື່ອງເງິນ ຕຣາ ທ່ານMA ZHAOXU ໂຄສົກ ກະຊວງການ ຕ່າງປະເທດຈີນ ກ່າວຕໍ່ພວກນັກຂ່າວໃນວັນພະຫັດມື້ນີ້ວ່າ ການກ່າວຫາ ແລະການກົດດັນ ຈະບໍ່ສາມາດ ແກ້ໄຂບັນຫາຕ່າງໆທີ່ພາໃຫ້ຈີນ ໄດ້ປຽບດຸນການຄ້າ ຈຳນວນມະຫາສານ ກັບສະຫະຣັດ ນັ້ນໄດ້ ທ່ານ OBAMAກ່າວຕໍ່ສະມາຊິກ ຣັຖສະພາສະຫະຣັດ ສັງກັດພັກເດໂມແຄຣັທຈຸນຶ່ງ ຊຶ່ງເປັນພັກການເມືອງ ດຽວກັນ ກັບທ່ານ ໃນມື້ວານນີ້ວ່າ ຣັຖບານຂອງທ່ານ ມີແຜນການທີ່ຈະທຳການກົດດັນ ຢ່າງບໍ່ຂາດ ໄລຍະຕໍ່ຈີນ ແລະປະເທດອື່ນໆ ເພື່ອໃຫ້ເປີດຕລາດຂອງພວກເຂົາເຈົ້າ ເປັນການຕອບແທນ ຊຶ່ງກັນແລະກັນ ນອກນັ້ນແລ້ວ ບັນດາບໍຣິສັດຜູ້ຜລິດ ຂອງສະຫະຣັດ ໄດ້ພາກັນຈົ່ມ ມາຫຼາຍປີແລ້ວ ກ່ຽວກັບການຄວບຄຸມຄ່າເງິນຕຣາ ຢ່າງເຄັ່ງຄັດຂອງຈີນ ໂດຍເວົ້າວ່າ ມັນເຮັດໃຫ້ບໍຣິສັດຜູ້ຜລິດຂອງຈີນ ເປັນຝ່າຍໄດ້ປຽບ ຢ່າງບໍ່ຍຸດຕິທັມ ເວລາພວກເຂົາຂາຍສິນຄ້າ ຢູ່ໃນຕ່າງປະເທດ ພັກການເມືອງ ໃຫຍ່ໆ ທີ່ນິຍົມປັກກິ່ງທັງໝົດໃນຮົງກົງ ໄດ້ພາກັນກ່າວວ່າ ພວກຕົນຈະບ໋ອຍຄອດບໍ່ເຂົ້າ ຮ່ວມການເລືອກຕັ້ງພິເສດ ຄັ້ງຈະມາ ທີ່ສືບເນື່ອງມາຈາກ ການລາອອກ ຂອງພວກສະ ມາຊິກສະພານິຕິບັນຢັດ ນິຍົມປະຊາທິປະ ໄຕນັ້ນ ສະຫະພັນ ສະມາຄົມກັມມະບານ ໄດ້ປະກາດໃນມື້ວານນີ້ວ່າ ຕົນຈະບໍ່ເຂົ້າຮ່ວມ ການເລືອກຕັ້ງ ທີ່ວ່ານີ້ ສ່ວນພັກການເມືອງສຳຄັນ ທີ່ນິຍົມປັກກິ່ງອີກ 2 ພັກ ກໍໄດ້ກ່າວ ກ່ອນໜ້ານີ້ວ່າພວກຕົນຈະບໍ່ເຂົ້າຮ່ວມ ການເລືອກຕັ້ງດັ່ງກ່າວ ສະມາຊິກ ສະພານິຕິບັນຢັດທີ່ນິຍົມປະຊາທິປະໄຕ 5 ທ່ານ ຊຶ່ງແຕ່ລະຄົນ ແມ່ນມາຈາກ ເຂດເລືອກຕັ້ງຂອງຮົງກົງນັ້ນ ໄດ້ພາກັນລາອອກ ໃນເດືອນແລ້ວນີ້ ຈຶ່ງພາໃຫ້ຈະມີການເລືອກຕັ້ງພິເສດຂຶ້ນ ທີ່ອາດເປີດໃຫ້ ພວກສນັບສນຸນ ປະຊາທິປະໄຕໃຊ້ເປັນເວທີ ຊຸກຍູ້ຈຸດປະສົງ ຂອງພວກເຂົາເຈົ້າ ທີ່ຢາກໃຫ້ມີປະຊາທິປະໃຕໂດຍເຕັມ ຢູ່ໃນຮົງກົງ ພາຍໃນປີ 2012 ບັນດາພັກທີ່ນິຍົມປັກກິ່ງ ກ່າວວ່າ ການເຄື່ອນໄຫວ ທາງການເມືອງ ຂອງຮົງກົງຄວນໃຫ້ສອດຄ່ອງ ກັບໝາຍກຳນົດເວລາ ຂອງຣັຖບານຈີນ ທີ່ຣະບຸວ່າ ຫົວໜ້າບໍຣິຫານງານໃນຮົງກົງ ສາມາດ ໄດ້ຮັບເລືອກໂດຍກົງ ໃນປີ 2017 ແລະສະພາ ນິຕິບັນຢັດຄົບຊຸດໃນປີ 2020 ເອກອັຄຣັຖທູດສະ ຫະຣັດ ປະຈຳວຽດນາມກ່າວວ່າ ຄວາມສັມພັນທາງດ້ານເສຖກິດ ແລະການທູດ ລະຫວ່າງສະ ຫະຣັດ ກັບວຽດນາມ ໄດ້ເຕີບໃຫຍ່ຂຍາຍໂຕມີ ຄວາມໃກ້ຊິດກັນຫຼາຍຂຶ້ນ ໃນໄລຍະສອງສາມ ປີ ຜ່ານມານີ້ ແຕ່ວໍຊິງຕັນມີຄວາມວິຕົກກັງວົນເພີ້ມຂຶ້ນ ກ່ຽວກັບປະວັດ ການເຄົາຣົບນັບຖື ສິດທິມະນຸດຂອງຣັຖບານ ຄອມມູນິສວຽດນາມ ທ່ານ MICHAEL MICHALAK ໃຫ້ຂໍ້ສັງເກດ ໃນຄຳປາສັຍຢູ່ທີ່ນະຄອນຫລວງຮ່າໂນ່ຍ ໃນວັນພຸດວານນີ້ວ່າ ໃນປີກາຍນີ້ ສະຫະຣັດ ໄດ້ກາຍເປັນປະເທດທີ່ເຂົ້າໄປລົງທຶນ ຫລາຍທີ່ສຸດ ຢູ່ໃນວຽດນາມ ແຕ່ພ້ອມດຽວກັນທ່ານກ່າວວ່າ ເບິ່ງຄືວ່າ ຣັຖບານວຽດນາມ ໄດ້ເພີ້ມການ ດຳເນີນຄວາມພະຍາຍາມເພື່ອປາບປາມ ການສະແດງອອກ ຊຶ່ງຄວາມຄິດຄວາມເຫັນ ຢ່າງສັນຕິ ໃນດ້ານການເມືອງ ໃນເດືອນແລ້ວນີ້ ສານຂອງວຽດນາມ ໄດ້ຕັດສິນໂທດ ພວກນັກເຄື່ອນໄຫວ ຫຼາຍໆຄົນໃນຂໍ້ຫາ ດຳເນີນການ ຕໍ່ຕ້ານຣັຖບານ ແລະຕັດສິນໂທດ ພວກເຂົາເຈົ້າ ຈຳຄຸກດົນເຖິງ16 ປີ ເຈົ້າໜ້າທີ່ ປາກິສຖານ ກ່າວວ່າ ຕົນໄດ້ຈັບ ຜູ້ຕ້ອງສົງສັຍ 35ຄົນທີ່ພົວພັນໃນ ການໂຈມຕີສະລະຊີບ ທີ່ເປັນເຫດໃຫ້ ທະຫານ ອະເມຣິກັນ 3 ຄົນເສັຽຊີວິດ ຢູ່ໃນພາກຕາເວັນ ຕົກ ສຽງເໜືອ ຂອງປາກິສຖານນັ້ນ ທ່ານ NAEEM KHANຊຶ່ງເປັນຕຳຣວດ ກ່າວໃນວັນພະຫັດ ມື້ນີ້ວ່າ ຕຳຣວດປາກິສຖານ ພວມສອບປາກຄຳພວກຜູ້ຕ້ອງສົງສັຍ ເພື່ອຢາກຮູ້ຈັກວ່າ ໃຜເປັນຜູ້ຢູ່ເບື້ອງຫລັງ ການໂຈມຕີດ້ວຍຣະເບີດ ສະລະຊີບ ໃນຄັ້ງນີ້ ເຈົ້າໜ້າທີ່ກ່າວວ່າ ເຫດຣະເບີດທີ່ຍັງເຮັດໃຫ້ ຊາວປາກິສຖານອີກ 4 ຄົນ ເສັຽຊີວິດ ໃນວັນພຸດວານນີ້ແມ່ນເປັນຣົດຣະເບີດ ບໍ່ແມ່ນຣະເບີດແຄມທາງ ດັ່ງທີ່ໄດ້ລາຍງານໄປ ກ່ອນໜ້ານີ້ ຜູ້ເຄາະຮ້າຍ ຊາວປາກິສຖານ 3 ຄົນ ແມ່ນເປັນພວກເດັກນ້ອຍ ນັກຮຽນແມ່ຍິງ ແລະຜູ້ທີ4 ເປັນທະຫານ ໃນເຂດທ້ອງຖິ່ນ ນອກນັ້ນ ຍັງມີອີກ 60 ຄົນ ໄດ້ຮັບບາດເຈັບໃນເຫດຣະເບີດ ດັ່ງກ່າວ ຊາວອະເມຣິກັນ 3 ຄົນ ທີ່ເສັຽຊີວິດ ໃນການໂຈມຕີຄັ້ງນີ້ແມ່ນພວກທະຫານ ທີ່ເດີນທາງໄປຮ່ວມ ພິທີເປີດ ໂຮງຮຽນເດັກນ້ອຍແມ່ຍິງທີ່ໄດ້ຮັບການ ບູຣະນະ ເມື່ອໄວໆມານີ້ ໂດຍໄດ້ຮັບການຊ່ອຍເຫລືອຈາກສະຫະຣັດ ຈີນກ່າວວ່າ ການສົນທະ ນາຫາຣື ກ່ຽວກັບການລົງໂທດ ທີ່ອາດມີຂຶ້ນຕໍ່ອີ ຣ່ານ ຍ້ອນໂຄງການນິວເຄລັຽ ຂອງອີຣ່ານນັ້ນ ພວມສ້າງຄວາມຍຸ່ງຍາກໃຫ້ແກ່ສະຖານະການ ຕື່ມຂຶ້ນ ແລະເປັນບັນຫາຂັດຂວາງ ທາງດ້ານການທູດ ໃນການຖແລງລະຫວ່າງການເດີນທາງ ໄປຢ້ຽມຢາມປະເທດຝຣັ່ງ ໃນວັນພະຫັດມື້ນີ້ ທ່ານ YANG JIECHIຣັຖມຸນຕຣີ ການຕ່າງປະເທດຈີນ ກ່າວວ່າ ການຂົ່ມຂູ່ອີຣ່ານ ດ້ວຍການລົງໂທດນັ້ນເຮັດໃຫ້ການດຳເນີນ ຄວາມພະຍາຍາມ ເພື່ອຊອກຫາ ຊ່ອງທາງແກ້ໄຂ ທາງດ້ານການທູດປະສົບກັບບັນຫາ ບັນດາປະເທດຕາເວັນຕົກ ກຳລັງຊຸກຍູ້ ໃຫ້ມີການລົງໂທດ ຮອບ 4ຂອງອົງການ ສະຫະປະຊາຊາດ ຕໍ່ອີຣ່ານ ເພື່ອພະຍາຍາມ ບັງຄັບໃຫ້ອິຣ່ານເຂົ້າຮ່ວມການເຈຣະຈາ ກ່ຽວກັບຄວາມໄຝ່ຝັນ ທີ່ຢາກມີອາວຸດນິວເຄລັຽຢູ່ໃນຄວາມຄອບຄອງນັ້ນ ບັນດາປະເທດ ມະຫາອຳນາດຂອງໂລກ ໄດ້ສະແດງ ປະຕິກິຣິຍາແບບຣະມັດຣະວັງ ຕໍ່ການສເນີ ຂອງປະທານາທິບໍດີອີຣ່ານ ທ່ານ MAHMOUD AHMADINEJADທີ່ຈະສົ່ງ ທາດຢູເຣນຽມ ໄປກັ່ນຢູ່ຕ່າງປະເທດ ຕາມທີ່ໄດ້ຣະບຸໄວ້ ໃນແຜນການທີ່ໄກ່ເກັ່ຽໂດຍ ອົງການສະຫະປະຊາຊາດນັ້ນ ນາຍົກຣັຖມຸນຕຣີເຮຕີ ທ່ານ JEAN-MAXBELLERIVE ກ່າວວ່າ ມີຫລາຍກວ່າ 2 ຮ້ອຍພັນ ຄົນ ໄດ້ເສັຽຊີວິດ ໃນເຫດການແຜ່ນດິນໄຫວຮ້າຍ ແຮງ ຢູ່ໃນເຮຕີ ເມື່ອວັນທີ 12 ມັງກອນ ຜ່ານມານີ້ ນາຍົກຣັຖມຸນຕຣີ BELLERIVE ໄດ້ເປີດເຜີຍ ໃຫ້ ຊາບກ່ຽວກັບໂຕເລກດັ່ງກ່າວໃນວັນພຸດວານນີ້ໂດຍ ເວົ້າວ່າ ຍັງມີອີກ 3 ຮ້ອຍພັນຄົນ ໄດ້ຮັບບາດເຈັບ ແຜ່ນດິນໄຫວ ທີ່ມີຄວາມແຮງ ແທກໄດ້ 7 0 ໄດ້ເຮັດໃຫ້ ນະຄອນຫລວງ PORT-AU-PRINCEຂອງເຮຕີ ແລະບໍຣິເວນອ້ອມແອ້ມ ໄດ້ຮັບຄວາມເສັຽຫາຍ ຢ່າງໜັກ ນອກນັ້ນເຈົ້າໜ້າທີ່ ຍັງກ່າວວ່າ ປະມານ 1 ລ້ານຄົນ ບໍ່ມີບ່ອນພັກພາອາສັຍ ກ່ອນໜ້ານີ້ທ່ານ BAN KI MOON ເລຂາທິການໃຫຍ່ ຂອງອົງການ ສະຫະປະຊາຊາດ ໄດ້ຮ້ອງຂໍ ໃຫ້ອະດີດປະທານາທິບໍດີ ສະຫະຣັດ ທ່ານ BILL CLIN TON ເປັນຜູ້ປະສານງານການໃຫ້ຄວາມຊ່ອຍເຫລືອ ຂອງນາໆຊາດ ຕໍ່ເຮຕີ ເລຂາທິການໃຫຍ່ ອົງການສະຫະປະຊາຊາດກ່າວວ່າ ທ່ານ CLINTON ຈະເດີນທາງ ໄປຢ້ຽມຢາມເຮຕີ ໃນວັນສຸກມື້ອື່ນນີ້ແລະເວົ້າຕື່ມວ່າ ທ່ານ CLINTON ຈະລິເລີ້ມ ການຮ້ອງຂໍ ຄວາມຊ່ອຍເຫລືອສຸກເສີນຄັ້ງໃໝ່ ໃນວັນທີ 17 ກຸມພານີ້ ເພື່ອເປັນກອງທຶນ ສນັບສນຸນການປະຕິບັດງານ ມະນຸສທັມ ສຳລັບຊ່ວງເວລາ ທີ່ຍັງເຫລືອ ຂອງປີນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ